OpenLLM-France/wikimedia huggingface dataset:
# Xeretnebti

Xeretnebti o Xeret-Nebti (Srt nb.tj, "Nas de les dues dames") va ser una princesa egípcia de la V Dinastia. Tenia els títol de Filla del Rei del seu cos, la seva estimada. Arqueòlegs de l’Institut txec d’Egiptologia van desenterrar la seva tomba el 2012, a la regió d'Abusir, al sud del Caire.
Xeretnebti en jeroglífic :
El seu enterrament es va trobar en una tomba tallada a la roca que probablement pertanyia al seu marit, el nom del qual s’ha perdut. Al complex s'hi van trobar sis pous funeraris. El més gran pertanyia probablement al marit de la princesa. El segon pou tenia uns 10 metres de profunditat amb una cambra funerària inacabada a l'oest; aquí s'hi van trobar les restes humanes d'una dona, molt probablement les de la mateixa Xeretnebti. Els estudis d'aquestes ossos van revelar que Xeretnebti tenia entre 25 i 40 anys quan va morir.
Quan es va descobrir la tomba de Xeretnebti a principis de novembre de 2012, se la va mostrar com a filla del faraó Men Salbo. Tanmateix mai va existir cap faraó amb aquest nom i, de fet, no estava clar com aquest malentès podria haver sorgir de les inscripcions de la tomba. L'error es va deure a una traducció incorrecta de la nota de premsa àrab.
Inscripció :
| Jeroglífic | |
| Transcripció | Nswt s3.t n.t ẖt=f mryt=f jm3ḫw.t ḫr nṯr ˁ3 Šrt-nbtj |
| Traducció al català | Filla del Rei del seu cos, estimada per ell, honorada pel gran déu, Xeret-Nebti. |
| Traducció àrab | أبنة الملك من صلبه، حبيبته، المبجلة أمام الإله العظيم، شرت نبتى |
| Significat del mot mal traduït de l'àrab | men salbo = corporal |

## Referències

* ↑ «Ground breaking discoveries in Abusir South» (en anglès). Czech Institute of Egyptology. [Consulta: 31 maig 2021].
* ↑ «Pharaonic princess's tomb found near Cairo, Egypt» (en anglès). Fox News, 03-11-2012. [Consulta: 31 maig 2021].
* ↑ Vymazalová, 2015, p. 50-57.
* ↑ «Tschechische Archäologen entdecken altes Prinzessinnengrab» (en alemany). t-online, 03-11-2012. Arxivat de l'original el 2016-04-01. [Consulta: 31 maig 2021].
* ↑ «Confusion over ‘new’ king Men Salbo ‘product of some modern language confusion’» (en anglès). The Egyptiana Emporium, 06-11-2012. [Consulta: 31 maig 2021].
* ↑ Vymazalová, 2015, p. 13 (fig. 4).
* ↑ «بالصور. الآثار تكشف عن مقبرة "شرت نبتى" بأبى صير» (en àrab). Alwafd News, 15-05-2012. [Consulta: 31 maig 2021].

## Vegeu també

* La dona a l'Antic Egipte.

## Bibliografia

* Vymazalová, Hana «Exploration of the burial apartements in tomb complex AS 68, Preliminary report of the 2013 fall season» (en anglès). Prague Egyptological Studies, XV, 2015, pàg. 50-57. ISSN: 1801-3899.
# Zerfaliu

Zerfaliu (en sard, Tzorfuliu) és un municipi italià, dins de la província d'Oristany. L'any 2007 tenia 1.157 habitants. Es troba a la regió de Campidano di Oristano. Limita amb els municipis d'Ollastra, Paulilatino, Simaxis, Solarussa i Villanova Truschedu.

## Administració

Llista d'alcaldes :
| Període | Identitat | Partit |
| 2005- | Pinuccio Lino Chelo | Llista Cívica |
# Xot de les Seychelles

El xot de les Seychelles (Otus insularis) és una espècie d'ocell de la família dels estrígids (Strigidae). És endèmic de Mahé, a les illes Seychelles. El seu estat de conservació es considera en perill crític d'extinció.

## Referències

* ↑ «Xot de les Seychelles». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 257. ISBN 978-84-16728-37-4.
* ↑ BirdLife International. «Seychelles Scops-owl. Otus insularis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 gener 2023].
# Quasigrup associatiu

En matemàtiques, un quasigrup associatiu és una estructura algebraica amb una llei de composició interna associativa i on la divisió és sempre possible.

## Un quasigrup associatiu és també un grup

Partim del fet que un quasigrup associatiu, denotat com $(S,*)$, té una llei de composició interna associativa i la divisió és sempre possible en S.
Per definició de la divisibilitat, per a tot element a i b en S existeix un divisor y per l’esquerra i un divisor x per la dreta tals que $y*a=a*x=b$. Si prenem $a=b$, han d’existir un x i un y tals que $a*x=y*a=a$. Per la propietat associativa, podem operar a per l’esquerra o per la dreta i reagrupar les expressions sense alterar la igualtat: $a*(x*a)=a*(a*x)=a*a$. Si es treu a als dos costats, es té que $a*x=x*a=a$. A més, aquest element x és idempotent, ja que, operant per x a la dreta partint de $a*(x*x)=a*x$ i reagrupant l'expressió, s'obté que $x*x=x$. Sigui ara c un element en S tal que $x*c=a$. Llavors, es té que $(y*x)*c=y*a=a=x*c$. Per tant, $y*x=x=x*x$ i conseqüentment $y=x$. Anomenem $e=x=y$. Aquest element és l'element neutre, ja que per a tot element d en S es té que $e*d=(e*e)*d=d*e=d*(e*e)=d$.
A més, hi ha un element invers per a cada element del conjunt. Per a qualsevol element a en S, existeixen un divisor x i un divisor y tals que $y*a=a*x=e$. Si en aquest cas es demostra que $x=y$, llavors s'està provant que existeix un invers per a tot element a del conjunt. Sabem que $x=e*x$. Basant-nos en la primera proposició, tenim que $x=e*x=(y*a)*x$. Fent ús de la propietat associativa, $x=e*x=(y*a)*x=y*(a*x)$. Per acabar, substituint $a*x=e$, es conclou que $x=e*x=(y*a)*x=y*(a*x)=y*e=y$. Per tant, s'ha demostrat l'existència d'un element invers al conjunt.
Havent provat aquests dos punts, es pot afirmar que S és un grup.
# Réaumur

«Réaumur» té aquests significats:
* Réaumur (Vendée), municipi de la Vendée (França).
* Grau Réaumur, unitat de temperatura en desús.
* René Antoine Ferchault de Réaumur, físic francès.
# Xot del Japó

El xot del Japó (Otus semitorques) és una espècie d'ocell de la família dels estrígids (Strigidae). Habita zones boscoses del nord-est de la Xina i zona limítrofa de Sibèria, Corea, Japó i les illes Kurils. El seu estat de conservació es considera de risc mínim.

## Referències

* ↑ «Xot del Japó». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 255. ISBN 978-84-16728-37-4.
* ↑ BirdLife International. «Japanese Scops-owl. Otus semitorques» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 febrer 2023].
# Quasar

«Quasar o Quàsar» té aquests significats:
# Mètode Atlas

El mètode Atlas és un mètode utilitzat pel Banc Mundial des del 1993 per estimar la mida de les economies en termes de renda nacional bruta (RNB) en dòlars dels Estats Units.
La RNB d'un país en moneda local (nacional) es converteix en dòlars nord-americans mitjançant el factor de conversió Atlas, que utilitza una mitjana de tres anys dels tipus de canvi per suavitzar els efectes de les fluctuacions transitòries dels tipus de canvi, ajustades a la diferència entre la taxa de inflació del país (utilitzant el deflactor del producte interior brut del país) i la dels països desenvolupats (calculada utilitzant la mitjana ponderada dels drets especials de gir d'aquests països).
El rendiment resultant de dòlars nord-americans es divideix per la població mitjana d'anys del país per obtenir el RNB per capita.
El Banc Mundial afavoreix el mètode Atlas per comparar la mida relativa de les economies i l'utilitza per classificar els països en categories de rendes baixes, mitjanes i altes i així establir els requisits dels préstecs, reduint les fluctuacions a curt termini en la classificació del país.
Comparació de la RNB (mètode Atlas) i de la RNB (mètode tradicional) Banc Mundial 2016 (milions de dòlars USA) :
| No. | Pais | RNB (Mètode Atlas) | RNB | Diferència |
| 1 | Estats Units | 18.357.322 | 18.968.714 | -611.392 |
| 2 | Xina | 11.374.227 | 11.154.194 | 220.033 |
| 3 | Japó | 4.816.892 | 5.096.371 | -279.479 |
| 4 | Alemanya | 3.624.638 | 3.536.579 | 88.058 |
| 5 | Regne Unit | 2.778.488 | 2.587.657 | 190.831 |
| 6 | França | 2.590.030 | 2.504.684 | 85.346 |
| 7 | India | 2.212.306 | 2.235.524 | -23.218 |
| 8 | Itàlia | 1.923.095 | 1.863.085 | 60.011 |
| 9 | Brasil | 1.835.993 | 1.758.527 | 77.466 |
| 10 | Canadà | 1.584.177 | 1.508.495 | 75.682 |

## Referències

* ↑ The Atlas Method Arxivat 2016-03-03 a Wayback Machine., World Bank.
* ↑ «GNI, Atlas method (current US$)». World Bank.
* ↑ «GNI (current US$)». World Bank.

## Enllaços externs

* Banc Mundial (anglès)
# Roisan

Roisan (arpità Rouèsan) és un municipi italià, situat a la regió de Vall d'Aosta. L'any 2007 tenia 978 habitants. Limita amb els municipis d'Aosta, Doues, Gignod, Saint-Christophe i Valpelline.

## Administració

Llista d'alcaldes :
| Període | Identitat | Partit |
| 2005- | Silvio Giustino Barrel | Llista cívica |
# Xot de les Sula

El xot de les Sula (Otus sulaensis) és una espècie d'ocell de la família dels estrígids (Strigidae). Habita la selva humida de les illes Sula, a l'est de Sulawesi. El seu estat de conservació es considera gairebé amenaçat.

## Referències

* ↑ «Xot de les Sula». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 258. ISBN 978-84-16728-37-4.
* ↑ BirdLife International. «Sula Scops-owl. Otus sulaensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Tomàs Raguer i Fossas

Tomàs Raguer i Fossas (Ripoll, Ripollès, 1861 - Ripoll, Ripollès, 1946) va ser un folklorista i historiador català.
Fill del metge i erudit Eudald Raguer i Batlle, va heretar d'ell l'afecció per la història. Va estudiar farmàcia a Barcelona i es va establir a Ripoll l’any 1889, on exercia d’apotecari.
La mort de la seva dona i dels dos fills en menys de cinc anys, el va fer abandonar, a principis del segle xx, l'àmbit farmacèutic i dedicar-se de plè a la seva principal afecció.
Va iniciar la recerca, recopilació i classificació dels documents i llibres dipositats a l’arxiu parroquial de l’església de Sant Pere de Ripoll, situada a la mateixa plaça que el monestir de Santa Maria. D’altra banda, es va dedicar a la recopilació i l’estudi d’objectes i materials diversos relacionats amb la història i el folklore del Ripollès.
El 1927 va fundar, juntament amb l’impressor Daniel Maideu i Auguet, la revista Scriptorium, de la que en va ser l’ànima i un dels principals col·laboradors.
L'any 1929, amb el folklorista barceloní Rossend Serra i Pagès, el seu cosí, mossèn Josep Raguer i Carbonell, i d'altres estudiosos, va crear l’Arxiu Museu Folklòric de Sant Pere de Ripoll, instal·lat a les golfes de l'església de Sant Pere, que més endavant es convertiria en l’actual Museu Etnogràfic de Ripoll.
Per les seves tasques en pro de la protecció i la investigació del patrimoni, li van ser atorgades la Medalla d’Or del Centre Excursionista de Catalunya, l’any 1934, i la Creu d’Alfons X el Savi el 1944.
A Ripoll, porten el seu nom una plaça i una escola pública.
L’any 2009, la Colla de gegants i grallers de Ripoll va estrenar un capgròs que el representa.

## Referències

* ↑ «Tomàs Raguer i Fossas». Gran Enciclopèdia Catalana. Barcelona: Grup Enciclopèdia Catalana [Consulta: 17 agost 2022].
* 1 2 «D’on ve el nostre nom “Escola Tomàs Raguer”?». Generalitat de Catalunya. Departament d'Educació. [Consulta: 14 agost 2022].
* ↑ «Scriptorium». Gran Enciclopèdia Catalana. [Consulta: 14 agost 2022].
* ↑ «Escola Tomàs Raguer». Generalitat de Catalunya. Departament d'Educació. [Consulta: 14 agost 2022].
* ↑ «Primera cercavila amb el capgròs de Tomàs Raguer». Nació Digital. [Consulta: 14 agost 2022].

## Enllaços externs

* Museu Etnogràfic de Ripoll
# Múscul plantar

El múscul plantar (musculus plantaris) o plantar prim, està situat a la regió posterior de la cama, sota el bessó; té grandària i extensió variables i de vegades pot faltar. És innervat pel nervi tibial. La seva acció motora és molt feble; provoca la flexió plantar del peu i la flexió del genoll.

## Insercions

S'origina a la part inferior de la carena supracondília externa i en la superfície poplítia del fèmur, per sobre del bessó intern. El seu prim tendó membranós descendeix entre els bessons i el soli per inserir-se al costat intern del tendó d'Aquil·les o a la cara posterior del calcani. A vegades es desplega de manera difusa a la fàscia del costat intern de l'articulació del turmell i càpsula articular del genoll, per baix per un tendó molt prim al o al calcani al costat d'aquest tendó.

## Notes

* ↑ En el Diccionari enciclopèdic de medicina apareix la denominació múscul plantar prim. El Termcat considera la denominació múscul plantar, en consonància amb la denominació llatina, musculus plantaris. I així apareix al Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X. El Termcat inclou la denominació múscul plantar prim com una sinonímia complementària.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 22 març 2015].
* ↑ Síntesis de anatomía humana para Fisioterapia y Kinesiología. Arxivat 2012-08-13 a Wayback Machine. Accés el 25 de març de 2012
* ↑ Músculos de la pierna. Facultat virtual de medecina. Accés el 25 de març de 2012
    Aquest article incorpora text de l'edició de l'Anatomia de Gray en domini públic.

## Galeria d'imatges

* Múscul plantar
* Tendó del múscul plantaris apareix sota el gastrocnemi (esquerra), i plegat (dreta).
* Fèmur dret. Superfície posterior.
* Secció transversal a la part mitjana de la cama.
* Múscul plantar

## Enllaços externs

* LUC plnt
* Figura anatòmica: 15:st-04 a Human Anatomy Online, SUNY Downstate Medical Center
* -1274675120 al GPnotebook
* plantaris+%28muscle%29 al Diccionari d'eMedicine
* PTCentral Arxivat 2010-07-15 a Wayback Machine.
# Lorica (biologia)

Una lorica en biologia és com una closca protectora externa, sovint reforçada amb grans de sorra i altres partícules que secreten alguns protozoa i metazoa loricifera. Normalment tenen forma tubular o cònica, amb una tapa solta que està tancada per un extrem. Un exemple és en el gènere protozoà Stentor, en el qual la lorica té forma de trompeta. En els tintinnids, la lorica sovint és transparent. Halofolliculina corallasia és una lorica unida a una estructura externa, i és retràctil.
Hi ha tres fases en la formació de loriques: aglomeració; extensió helical; i estabilització.

## Referències

* ↑ «lorica (biology) -- Britannica Online Encyclopedia». britannica.com. [Consulta: 16 agost 2009].
* ↑ «Mic-UK: TINTINNINAE». www.microscopy-uk.org.uk. [Consulta: 16 agost 2009].
* ↑ «Protozoan plankton ecology – Three phases of lorica formation». books.google.cat. [Consulta: 16 agost 2009].
# Sadovi (Sovkhozni)

Sadovi - Садовый (rus) és un possiólok del krai de Krasnodar, a Rússia. És a la riba esquerra del riu Protoka, a 9 km al nord-oest de Slàviansk-na-Kubani i a 82 km a l'oest de Krasnodar. Pertany al municipi de Sovkhozni.
# Travis Hirschi

Travis Hirschi (Rockville, Utah, Estats Units d'Amèrica, 15 d'abril de 1935) va ser un sociòleg i criminòleg estatunidenc.
Doctorat en Sociologia per la Universitat de Califòrnia, Berkeley ha treballat en diverses universitats, establint-se el 1981 a la Universitat d'Arizona on va exercir com a professor emèrit.

## La teoria dels quatre enllaços (1969)

Hirschi parteix de la idea que la pregunta inicial en relació a la delinqüència no és per què una persona comet un delicte, sinó per què una persona no es converteix en un criminal. La idoneïtat depèn del grau de participació, d'acord amb Hirschi, de l'individu en la societat. En aquest sentit destaca quatre àrees d'importància:
* Afecció a les persones: els vincles que una persona té als seus cuidadors
* Compromís amb els objectius convencionals: un pla de vida, els objectius convencionals d'aquest tipus (que té alguna cosa a perdre)
* Participació en activitats convencionals: inclusions temps professional i lliure en activitats convencionals no deixen temps ni oportunitat perquè la conducta desviada.
* Acceptació de les regles socials: l'acceptació del sistema de valors convencionals.

## Teoria general del delicte

Juntament amb Michael Gottfredson, Hirschi desenvolupa l'any 1990 una teoria general de la delinqüència basada en la idea del baix autocontrol emocional. Les persones amb baix autocontrol solen tenir un tarannà impulsiu, cruel i enprenedor de risc i les seves accions solen estar orientades a la satisfacció immediata. Aquestes persones tendeixen a estils de vida de risc, com fumar en excés, abús d'alcohol de drogues, joc patològic, promiscuïtat sexual i actes delictius. Aquestes propietats són trets estables de la personalitat.

## Refutació de les dues teories

La teoria dels quatre enllaços ha estat àmpliament estudiada i replicada en criminologia, sent causa de controvesia durant força temps, tot i que la literatura científica sembla que l'avala en l'actualitat. Per contra, la Teoria General del Delicte sembla que té més detractors en l'àmbit científic, ja que s'ha demostrat que no és capaç d'explicar un gran nombre de delictes com els delictes econòmics.

## Referències

* ↑ Travis Hirschi (American criminologist)
* 1 2 3 «Travis Hirschi». Arxivat de l'original el 2011-11-06. [Consulta: 6 novembre 2011].
# Torre del portal d'Urgell

La torre del portal d'Urgell era una de les dues torres defensives que formaven el portal d'Urgell, a les muralles de Tàrrega (Urgell). Construïda entre el 1336 i 1370, durant el regnat de Pere III i amb motiu de la guerra contra Castella. La torre es va descobrir el febrer de 2017, arran d'unes obres de reforma al carrer d'Urgell. L'Ajuntament de Tàrrega va signar un conveni amb els propietaris de les cases 2 i 4 del carrer del Pou de Gel, en els quals s'han localitzat les restes de la torre, i aquell mateix any, sota la supervisió del Museu Comarcal de l'Urgell, es va arrencar l'arrebossat de la façana, deixant a la vista els carreus de pedra de la torre, fins a una alçada de 6 metres, inclosa una espitllera.

## Referències

* ↑ «Tribuna d’Arqueologia 2017-2018: “Intervencions arqueològiques a les muralles de Tàrrega. Recerca, recuperació patrimonial i difusió. Els casos del carrer del Carme 31 i del portal d’Urgell”». Generalitat de Catalunya, 02-02-2018.
* ↑ «Tàrrega recupera una torre medieval del segle XIV». El Punt Avui, 15-08-2017.
# Xot de les Mantanani

El xot de les Mantanani (Otus mantananensis) és una espècie d'ocell de la família dels estrígids (Strigidae). Habita la selva humida i altres formacions boscoses de les illes Mantanani (properes al nord de Borneo) i algunes illes de les Filipines, com ara les illes Calamian, Palawan, l'Arxipèlag de Sulu i altres. El seu estat de conservació es considera gairebé amenaçat.

## Referències

* ↑ «Xot de les Mantanani». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 258. ISBN 978-84-16728-37-4.
* ↑ BirdLife International. «Mantanani Scops-owl. Otus mantananensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 29 gener 2023].
# Torre dels Batlles

La Torre dels Batlles és un edifici del municipi de Sant Fruitós de Bages (Bages) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici d'estructura més o menys quadrada, amb una galeria annexa a la banda de migdia i una altra a la banda nord que li dona un aspecte força simètric.
La coberta és a quatre vents i coronada per una torre de planta quadrada, oberta per les quatre cares, i coberta per terrat amb balustrada.
El casal té tres plantes que repeteixen la mateixa estructura però amb dimensions regressives. La separació d'aquestes es pot apreciar des de fora mitjançant una estreta faixa.
L'exterior està arrebossat i compta amb uns esgrafiats en forma de sanefa al voltant de totes les obertures. Tots els balcons de l'edifici queden suspesos per un parell de mènsules i la galeria de migdia ha estat convertida en tribuna.
A aquell mateix cantó de la casa, hi ha un cobert on hi havia hagut les antigues cavallerisses.
Uns portals d'entrada tanquen tot el recinte murallat. Dins, un gran jardí envolta l'immoble.

## Història

L'origen de la torre era un mas anomenat "El Mas". A mitjans del segle xix, Marià Batlle, anomenat "Nofre Batlle", comprà el mas amb fortuna feta a Amèrica i el convertí en el casal actual (1870).
Tot i que l'estructura original és més antiga, l'actual aspecte de la casa és eclèctic amb tics modernistes. Des de principis de la dècada dels 80 del segle xx, l'edifici ha canviat de propietari. Els avui propietaris han tingut cura de l'edifici, fent reformes, però mantenint l'aspecte original.

## Referències

* 1 2 3 4 5 6 7 8 «Torre dels Batlles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 desembre 2015].
# Xot de les Mentawai

El Xot de les Mentawai (Otus mentawi) és una espècie d'ocell de la família dels estrígids (Strigidae). Habita la selva humida de les illes Mentawai, a l'oest de Sumatra. El seu estat de conservació es considera gairebé amenaçat.

## Referències

* ↑ «Xot de les Mentawai». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 255. ISBN 978-84-16728-37-4.
* ↑ BirdLife International. «Mentawai Scops-owl. Otus mentawi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Províncies de Turquia

Turquia es divideix en 81 províncies, anomenades ıl en turc (plural ıller).
Una província és administrada per un governador designat pel govern central (Valí), i anteriorment era coneguda amb el nom de "governació" (vilayet).
Les províncies es divideixen en un cert nombre de districtes diferents. Cada província té una àrea governamental (il merkezi) al districte central (merkez ilçe), i pot incloure uns altres districtes (ilçe singular, ilçeler plural). A tot arreu, excepte en tres casos, l'àrea governamental té el mateix nom que la província. Les excepcions són Antioquia (a Hatay), İzmit (a Kocaeli) i Adapazarı (a Sakarya).

## Llista de províncies

* Dades de població segons cens del 2009.
* Després de Zonguldak, l'ordenació es fa segons els números indicadors de província de les matrícules dels vehicles, més que no pas per ordre alfabètic, atès que hi ha províncies que es van crear de nou i van ser anomenades pel govern

## Províncies extintes

* Bayazit, ara part de la Província d'Ağrı.
* Çatalca, ara part de la Província d'Istanbul.
* Elazığ Madeni, ara part de la Província d'Elâzığ.
* Gal·lípoli, ara part de la Província de Çanakkale.
* Genç, ara part de la Província de Bingöl.
* Kozan, ara part de la Província d'Adana.
* Ebinkarahisar, ara part de la Província de Giresun.
* Siverek, ara part de la Província de Şanlıurfa.
* Silifke, ara part de la Província de Mersin.

## Referències

* ↑ Institut Turc d'Estadística. «2009 Census, population living in cities». Institut Turc d'Estadística, 2010. [Consulta: 25 gener 2010].